разгледа тези заявления, следва да бъде достатъчно дълъг, така че той да може да извърши задълбочен анализ, но не следва да надвишава 90 дни преди предвидената дата за започване на дейност от операторите, така че те да имат възможност да започнат дейността си в разумен срок.
 (5)
 Тъй като в Делегиран регламент (ЕС) 2020/686 се предвиждат пет различни вида животновъдни обекти за зародишни продукти, в своите заявления за одобрение на животновъдни обекти за зародишни продукти за говеда, свине, овце, кози и еднокопитни животни операторите следва да посочат естеството на дейностите, които планират да извършват в тях. Планът за биологична сигурност във връзка с експлоатацията на животновъдния обект за зародишни продукти също следва да бъде включен в това заявление. Освен това, предвид важната роля на ветеринарните лекари на центъра и на екипа, които отговарят за дейностите на одобрените животновъдни обекти за зародишни продукти, техните данни следва да бъдат посочени в заявленията за одобрение на животновъдни обекти за зародишни продукти.
 (6)
 Правилата за маркиране на пайети и други опаковки, в които се поставят зародишни продукти от говеда, свине, овце, кози и еднокопитни животни, следва да бъдат определени на равнището на Съюза, за да се гарантира проследимостта на тези продукти. При определянето на стандартите за това маркиране следва да се вземат предвид практиките в тази сфера, които вече се прилагат от държавите членки, както и препоръките на Международния комитет за контрол на животните (ICAR) (3). Когато върху пайета или друга опаковка се отпечатва баркод, ICAR препоръчва той да бъде от вида 128C, а ако е от различен вид, в началото на националния баркод да се добавят още три цифри, съответстващи на международния код на всеки животновъден обект за зародишни продукти, регистриран в Националната асоциация на животновъдите на САЩ (NAAB) (4).
 (7)
 Тъй като Регламент (ЕС) 2016/429 започва да се прилага от 21 април 2021 г., настоящият регламент също следва да се прилага от тази дата.
 (8)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Предмет и приложно поле
 С настоящия регламент се определят правила относно зародишните продукти от говеда, свине, овце, кози и еднокопитни животни.
 Тези правила обхващат:
 а)
 информацията, която да бъде предоставяна от операторите в заявлението за одобрение на животновъдни обекти за зародишни продукти за говеда, свине, овце, кози и еднокопитни животни, както и сроковете, в които да бъде предоставяна тази информация, и сроковете за информиране на компетентния орган за прекратяване на дейността на такива одобрени от него животновъдни обекти за зародишни продукти;
 б)
 техническите изисквания и спецификации за маркирането на зародишни продукти от говеда, свине, овце, кози и еднокопитни животни, както и оперативните изисквания за тяхната проследимост.
 Член 2
 Определения
 За целите на настоящия регламент се прилагат определенията, установени в член 2 от Делегиран регламент (ЕС) 2020/686.
 Член 3
 Информация, която се предоставя от операторите в заявленията за одобрение на животновъдни обекти за зародишни продукти за говеда, свине, овце, кози и еднокопитни животни
 1. При подаването на заявления до компетентния орган за одобрение на